b'\n_START_ARTICLE_\nAntanas Laukaitis (1943)\n_START_SECTION_\nBiografija\n_START_PARAGRAPH_\n1967 m. baig\xc4\x97 Kauno politechnikos institut\xc4\x85. 1975 m. technikos moksl\xc5\xb3 kandidatas, 1993 m. technikos moksl\xc5\xb3 daktaras, 1999 m. habilituotas technologijos moksl\xc5\xb3 daktaras._NEWLINE_Nuo 1967 m. Termoizoliacijos instituto (nuo 2002 m. Vilniaus Gedimino technikos universiteto Termoizoliacijos institutas) mokslo darbuotojas, 1980-1987 m. vyresnysis mokslo darbuotojas, 1987-1991 m. grup\xc4\x97s vadovas ir mokslinis sekretorius, nuo 1999 m. vyriausiasis mokslo darbuotojas. 1991-1992 m. direktoriaus pavaduotojas mokslui, nuo 1992 m. direktorius. Nuo 1994 dar Vilniaus Gedimino technikos universiteto Statybini\xc5\xb3 med\xc5\xbeiag\xc5\xb3 katedros docentas, nuo 2000 m. profesorius. VGTU Senato narys.\n_START_SECTION_\nMokslin\xc4\x97 veikla\n_START_PARAGRAPH_\nMokslo darb\xc5\xb3 svarbiausios sritys: akytojo betono, kit\xc5\xb3 termoizoliacini\xc5\xb3, akustini\xc5\xb3, kompozicini\xc5\xb3 med\xc5\xbeiag\xc5\xb3 tyrimas ir gamybos technologija. Paskelb\xc4\x97 daugiau kaip 100 mokslini\xc5\xb3 straipsni\xc5\xb3. 16 i\xc5\xa1radim\xc5\xb3 autorius, 4 patentai, su kitais.'